Ixef wis sin: Taslet tasentalant n wungal b)- Tamuɣli i d-yefka Mouhend Akli Salhi Ɣur-s yal aḍris yettawi-d ɣef kra, yal aḍris s usentel-is. Tikwal yeshel ad tyefhem umeɣri war ugur, tikwal yettas-d yewɛer. Yettishil neɣ yettaɛer ufham n usentel ilmend n ubrid i yefren umeskar amek ara t-yebnu deg uḍris. Awal “asentel” Ɣur Mouhend Akli Salhi, d tamsalt iɣef yebɣa umeskar ad dimeslay fell-as deg uḍris-is. Tamsalt-agi, yebḍa-tt umeskar d taktiwin, ad tent-yefhem unermas mi ara yexdem assaɣen gar wawalen d tefyar n uḍris.